3 december 2019 PE-sessie “OESO” Volkshotel Amsterdam 2
27 februari 2020 PE-sessie MVO N.t.b. N.t.b.
31 maart 2020 Toon aan de Top: Leiderschap en gedrag IQEQ Amsterdam 4
6 april 2020 Toon aan de Top: Fiscale integriteitsrisico’s PAO Leiden 4
25 mei 2020 Toon aan de Top: Axveco Integrityrisks in relation to machine learning ENG IQEQ Amsterdam 4
15,00 – 17.00 uur Swem bruis in die Menlo-bloed van elkeen van ons swemmers. Toewyding, deursettingsvermoë en ‘n onblusbare spangees, sorg dat Die Hoërskool Menlopark jaarliks die A-bond swemafdeling vir gemengde skole wen. Gemotiveerde en gefokusde swemmers volg in die voetspore van vorige generasies legendariese Menlo-swemmers wat almal gebind word deur die wete dat harde werk en groot drome die boublokke vir sukses is. Die Hoërskool Menlopark het ‘n tradisie van swemsuksesse binne die veilige netwerk van ‘n swemgesin waar almal mekaar aanmoedig en ondersteun en saamtoer van swembad tot swembad oor skool, stads- en provinsiale grense heen.
Menlo-swem spog met ‘n 50-meter olimpiesestandaard verhitte swembad met splinternuwe baantoue en wegspringblokke wat agt bane van mekaar skei; dit bied aan ons swemmers die geleentheid om in ‘n swembad van Olimpiesestandaard in galas van hoogstaande gehalte mee te ding. Omdat die swembad verhit is, kan Menlo-swemmers dus regdeur die jaar aan die oefen bly om topprestasies te bereik.
Die terrein om die swembad het grasperke, skadu en sitplekke vir swemmers en ondersteuners.
Die Menlo-swemmers het ook toegang tot nuutopgegradeerde kleedkamers vir seuns en dogters.
Menlo-swem spog met drie spanne: ‘n A-span, B-span en C-span wat elk in onderskeie interskole ligas deelneem.
Die A-span neem in die A-liga deel waarin ons tans die wenners in die Gemengde Skole-kategorie, seuns-afdeling en dogtersafdeling is.
Die voorseisoen se voorbereiding begin in Augustus maar te danke aan ons verhitte swembad is daar swemoefeninge reg deur die jaar.
Aan die begin van die swemseisoen word daar in ligaverband aan ‘n aflosgala-reeks deelgeneem om blootstelling aan meer formele galas te gee volgens FINA-reëls en regulasies. Die Uitnodigingsgala aan die einde van elke jaar bied ‘n wonderlike geleentheid aan ons swemmers om mee te ding met top swemskole van regoor die land.
Die Lentegala, waar voornemende graad 8-swemmers (graad 6 en -7 swemmers) saam met die res van die skool kan kom swem, is ‘n pretgevulde dag met topgehalte swem.
Players bied drie swemoefensessies per week (Maandae, Woensdae en Vrydae) aan vir skoolswemmers. Menlopark-leerlinge wat graag op klubvlak wil kompeteer, het die voordeel om teen 25% afslag aan te sluit by Players swemklub en kan elke dag op die skoolterrein professionele afrigting ontvang. Players bied ook Sportbeurse aan vir toegewyde swemmers. Met hierdie vennootskap bied Menlo-swem alles aan enige swemmer. Swemmers kan ook by ander klubs afrigting kry en steeds vir die swemspan swem.
Jonathan v d Merwe
Zander van Tonder
Menlo-swem beskik oor hoogs gespesialiseerde en gemotiveerde afrigters en personeel, asook ‘n toegewyde ouerkomitee, onder leiding van mnr. Phillip Erasmus– swem organiseerder, juf. Breggie Lubbe, juf. Andrea Swanepoel- afrigters en adjunkhoof, mnr Harm van Hesdingen.
By Menlo-swem fokus ons daarop om die hoogste vlak te bereik deur talente te kweek en te ontwikkel. Ons mededingende en talentvolle A-, B- en C-spanne is ‘n bewys van die diepte en die dryfkrag waarna ons strewe. Daar word baie aandag gegee aan die motivering van swemmers om hulle in te lig asook trots en swemgereed te maak en dit het die afgelope seisoen vir uitstekende en toegewyde, gelukkige swemmers gesorg.
Gedurende die piek swemseisoen, geniet die Menlopark-swemspan afrigting deur spesialisafrigters.
Deel van Menlo-swem se sukses kan toegeskryf word aan ‘n absolute spangees wat deur spanbousessies lewendig gehou word. Motiveringsgeleenthede saam met Henning Gericke en Olimpiese medaljewenners soos Ryk Neethling, Cameron van der Burgh en Gerhard Zandberg is reeds tradisie. Hierdie tipe spanbou is waardevol vir Menlo-swemmers en het ten doel om elkeen deel van die kultuur van Menlo-Swem te maak.
Die interhoërgalas is die belangrikste dae op die Menlo-swemkalender en dit is vir ons belangrik om voor dié groot dae as ‘n span bymekaar te kom. Ons ontmoet vir ‘n vroeë aandete en geniet ‘n opwindende aand vol entoesiasme en 'n heerlike warm samesyn.
Al die swemmers en hulle gesinne word uitgenooi na ‘n aand waar daar aan hulle erkenning gegee word vir hulle deelname gedurende die swemseisoen en ook vir hulle prestasies tydens die seisoen. Trofeë, sertifikate, en medaljes word vir verskeie prestasies toegeken en almal gaan met ‘n glimlag huistoe.
Tradisie van seges
Menlopark algehele wenners van A-liga Interhoër 11de agtereenvolgende jaar
Dogters wen A-liga Interhoër weer in sedert 2011
Senior Victrix Ludorum – Marcé Loubser
Seuns wen weer A-liga Interhoër
Senior Victor Ludorum (Andrew Ross)
2012- wenners van die Gauteng Top Schools Gala
Provinsiale en nasionale kampioenskappe
Elke jaar om en by 20 swemmers wat aan SSA Junior Nasionale kampioenskappe deelneem en verskeie medaljes verwerf en kwalifiseer vir Junior en Senior Nasionale kampioenskappe.
Verskeie swemmers wat aan SSA Vlak 2 Nasionale kampioenskappe deelneem
Twee swemmers wat aan die nasionale oopwater swem kampioenskappe deelneem en onder eerste 10 in ouderdomsgroep eindig
Bernard Becker en Andrew Ross verteenwoordig Suid-Afrika in 2017 en 2018 by Junior Afrika-spele
Intern het ons ook twee besondere gala’s wat besoekers van heinde en ver lok:
Lentegala: ‘n gala vir Graad 6 en Graad 7 swemmers
Uitnodigingsgala: : ‘n interprovinsiale gala waar skole van reg oor die hele Suid-Afrika kom deelneem in ons eie 50m swembad: Paarl Gimnasium, Potch Gimnasium, Oranje Meisies, Penryn College, Durban Girls College, St Andrews, St Benedict’s College, Eunice High School, Northcliff High School, Southdowns College, Uplands College, Parktown High School for Girls asook AHMP en Hoërskole Waterkloof en Garsfontein.
2020-01-20 & 21
Kliek hier vir die twee dae se programme
C-liga interhoër: tweede
Virtuele toer: Olimpiese 50m-swembad
Kliek hier vir ons 50m-olimpiesestandaard verhitte swembad: